આજની સબમરીન મજબૂત સ્ટીલ ધાતુમાંથી બનાવવામાં આવે છે જે દરિયાના ખુબ ઊંચા દબાણને તે સહન કરી શકે છે. તેની બંને તરફ આવેલી ટાંકીમાં પાણી ભરીને પોતાનું વજન વધારીને સબમરીન પાણીમાં અંદર ઉતરી શકે છે. જયારે સબમરીનને સપાટીની ઉપર આવવું હોય ત્યારે તેમાં હવાના દબાણ દ્વારા પાણીને કાઢવામાં આવે છે અને ટાંકીને હવાથી ભરી દેવામાં આવે છે. સબમરીન મુખ્યત્વે બે કે ત્રણ વિભાગમાં વિભાજિત હોય છે જેમાં ઘણા ઓરડાઓ હોય છે. જો મુખ્ય સબમરીનમાં કોઈ જગ્યાએ લીકેજ થાય તો આ મુખ્ય ભાગને જરૂર પ્રમાણે સીલ કરી શકાય છે.